Številka: 900-253/2013-4

Datum: 10.4.2014

# Z A P I S N I K

16. seje Sveta Četrtne skupnosti Bežigrad MOL, ki je bila v četrtek, 28.11.2013 ob 18. uri, v Gostišču Raubar, Hranilniška 1, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Bežigrad MOL, g. Jernej Zupanc.

Od 17-tih članov sveta je bilo na začetku seje navzočih 10 članov sveta (kasneje pa 11 članov sveta).

NAVZOČI ČLANI SVETA: Jernej Zupanc, Miran Bizjak, Ignacij Borštnar, Jožica Dolinar, Lidija Drobnič, Marko Šiška, Tomaž Škorjanc, Meta Škufca, Edita Tomić, Avguština Zupančič in Alenka Žibert.

ODSOTNI ČLANI SVETA: Drago Bratun, mag. Nives Cesar, Marinka Levičar, Gregor Makovec (opr.), Peter Rondaij in Željko Vasić

OSTALI NAVZOČI: Zvone Gaberšek – SLS MU MOL

Zorana Pust – SLS MU MOL

Lista prisotnih je sestavni del originala tega zapisnika.

Seja se ni zvočno snemala.

Predsednik Sveta ČS Bežigrad MOL, g. Jernej Zupanc, je pozdravil navzoče in predlagal, svet najprej potrdi mandat novi članici sveta. Predsednico Komisije za mandatna vprašanja, volitve in imenovanja, go. Jožico Dolinar, je prosil da poda poročilo komisije.

Na osnovi poročila Komisije za mandatna vprašanja, volitve in imenovanja, ki ga je podala ga. Dolinar, je predsedujoči dal na glasovanje

**PREDLOG UGOTOVITVENGA SKLEPA:**

**Svet Četrtne skupnosti Bežigrad MOL potrdi mandat članici Sveta Četrtne skupnosti Bežigrad MOL ga. Meti Škufca.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

Sklep je bil sprejet.

Po potrditvi mandata novi članici Sveta ČS Bežigrad MOL je predsedujoči dal na glasovanje predlog dnevnega reda, ki so ga člani sveta prejeli s sklicem seje:

1. **Potrditev zapisnikov 15. redne ter 13., 14. in 15. korespondenčne seje Sveta Četrtne skupnosti Bežigrad MOL**
2. **Obravnava prometne problematike**
3. **Potrditev Poročila o prisotnosti predsednika in članov sveta na sejah Sveta ČS Bežigrad MOL v letu 2013 in potrditev sklepa o izplačilu sejnin predsedniku in članom Sveta ČS Bežigrad MOL za leto 2013**
4. **Pregled izvedenega programa ČS Bežigrad v letu 2013**
5. **Razno**

Navzočih je bilo 10 članov sveta.

Za predlagani dnevni red je glasovalo 10 članov sveta.

Dnevni red je bil sprejet.

**AD 1.**

**Potrditev zapisnikov 15. redne ter 13., 14. in 15. korespondenčne**

**seje Sveta Četrtne skupnosti Bežigrad MOL**

Predloge zapisnikov 13. korespondenčne in 15. redne seje Sveta Četrtne skupnosti Bežigrad MOL so člani sveta prejeli s sklicem 16. Seje, sklicane za 17.9.2013, predloga zapisnikov 14. in 15. korespondenčne seje pa so člani sveta prejeli z dodatnim gradivom.

Predsedujoči je v zvezi s predlogi zapisnikov sej odprl razpravo. Ker na zapisnike ni bilo pripomb, je predsedujoči dal na glasovanje naslednji:

**PREDLOG SKLEPA 1/16:**

**Svet Četrtne skupnosti Bežigrad MOL potrjuje:**

**- zapisnik 15. redne seje sveta z dne 20.6.2013**

**- zapisnik 13. korespondenčne seje sveta z dne 26.7.2013**

**- zapisnik 14. korespondenčne seje sveta z dne 10.10.2013**

**- zapisnik 15. korespondenčne seje sveta z dne 21.10.2013.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

Sklep je bil sprejet.

**AD 2.**

**Obravnava prometne problematike**

Gradivo za to točko dnevnega reda so člani sveta prejeli s sklicem seje za 17.9.2013. Zaradi ponovnega poziva MOL, MU, OGDP-Odseka za promet za obravnavo problematike Celjske ulice in dodatnim gradimo, ki ga je posredoval Odsek za promet, je svet predlog za postavitev grbin na Celjski ulici obravnaval na 16. korespondenčni seji.

V okviru obravnave prometne problematike je bil podan kratek povzetek sestanka pri županu glede Dermotove ulice, ki je potekal pred sejo sveta.

**AD 3.**

**Potrditev Poročila o prisotnosti predsednika in članov sveta na sejah**

**Sveta ČS Bežigrad MOL v letu 2013 in potrditev sklepa o izplačilu sejnin**

**predsedniku in članom Sveta ČS Bežigrad MOL za leto 2013**

Strokovna sodelavka je podala kratko poročilo o prisotnosti na sejah. Po poročilu so člani sveta glasovali o predlogu sklepa:

**Svet Četrtne skupnosti Bežigrad bo na podlagi 12. člena Odloka o financiranju četrtnih skupnosti v Mestni občini Ljubljana (Uradni list RS, št. 92/07 in 11/09) iz proračunskih sredstev (postavka 016010 – Četrtna skupnost Bežigrad, konto 4029) v letu 2013 izplačal sejnine predsedniku in članom sveta skladno s priloženo tabelo (*v bruto znesku 1.718,93 EUR)*.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

Sklep je bil sprejet.

**AD 4.**

**Pregled izvedenega programa ČS Bežigrad v letu 2013**

Poročilo o delu ter o izvedenih programih in projektih Sveta ČS Bežigrad v letu 2013 je bil delno objavljen v zadnji številki glasila “Naš Bežigrad”. V mesecu novembru je bilo izvedenih še nekaj točk s področja kulture in sociale. Izdali smo dve številki glasila »Naš Bežigrad« na kateri je bil dober odziv.

Precej zamud je bilo tudi pri izvedbi malih del. Tako je tudi izgradnja parkirnih mest ob Majaronovi ulici predvidena v začetku naslednjega leta, saj je pristojni Oddelek za gospodarske dejavnosti in promet MU MOL to nalogo in sredstva zanjo prenesel v naslednje leto.

**AD 5.**

**Razno**

Ga. Tomić se je strokovnima sodelavcema zahvalila za pomoč pri organizaciji in izvedbi prireditve za upokojence.

Zapisala:

Zorana Pust

**Jernej Zupanc**

**Predsednik Sveta**

**Četrtne skupnosti Bežigrad MOL**